tomron87/hebrew-wikipedia-sentences-corpus huggingface dataset:
למרות הגירוש באזור מתגוררים כ-4,000 גרמנים (בשנת 1959 היו רק כ-800 גרמנים לבד).
רוב מוחלט של האוכלוסייה הגרמנית והליטאית שהתגוררה באזור לפני מלחמת העולם השנייה ובמהלכה גורש על ידי הרוסים בתום המלחמה.
כתוצאה מכך התרוקן האזור מתושביו במהלך 1946–1947 כאשר גורשו מהאזור מעל ל-100 אלף תושבים גרמנים.
בחמש השנים הבאות הייתה הגירה מסיבית של אוכלוסייה סלאבית וכל שנה היו מגיעים למחוז מעל 100 אלף מתיישבים.
באותה תקופה שונו גם שמות כל היישובים במחוז משמות גרמניים לשמות רוסיים חדשים.
ההגירה ההמונית פסקה בשנות ה-60.
בתחילת שנות ה-90 הגיעו לאזור גרמנים שלאחר מלחמת העולם השנייה גורשו על ידי הסובייטים לקזחסטן ולסיביר.
תוך מספר שנים רובם היגרו לגרמניה ורק אלפים בודדים מתגוררים במחוז עד היום.
בתחילת המאה ה-21 החלה הגירה של אוכלוסייה ממוצא רוסי מהמדינות הבלטיות.
החל משנות ה-90 של המאה ה-20 במחוז פעלה המפלגה הרפובליקנית הבלטית שמטרתה הייתה מתן אוטונומיה מוגברת לאזור.
בין המפעלים הגדולים תשלובת למוצרי ענבר.
תושבים רבים עוסקים בתמיכה לפעילות בסיסי צבא רבים באזור.
מערכת החשמל של המחוז מופעלת כאי חשמלי (לאחר התפרקות ברית המועצות).
גז טבעי להפעלת תחנות הכוח בעבר היה מובא בצינור מינסק-וילנה-קלינינגרד.
בשנת 2019 הופעל מתקן לקבלת גז מהים ומתקן לקליטת גז נוזלי.
כמו כן נבנה מאגר תת-קרקעי לגז.
במחוז פעולת רשת מסילות ברזל מפותחת.
בעבר היו רכבות לכיוון פולין וליטא.
מספר כבישים מאשרים מעבר של סחורות ונוסעים לליטא ופולין.
על שפת הים הבלטי פועלים נמלים ודרכם למחוז מגיע רוב הסחורות.
נמל התעופה חרברובו בקרבת קלינינגרד הוא פעול כנמל תעופה בין-לאומי.
בשנת 2022 עברו דרכו מעל ל-3 מיליון נוסעים.
קליניקה משפטית היא יחידה בתוך פקולטה למשפטים שמטרתה הוראה מעשית של לימודי המשפטים.
חינוך משפטי קליני מבוסס על התפיסה לפיה על משפטנים כפרטים, וכקולקטיב מקצועי, מוטלת אחריות להשתמש בידע, במעמד ובמשאבים שמעניק המקצוע לעשות למען שינוי חברתי אמיתי, בין היתר באמצעות השבה לקהילה שבקרבה הם חיים ועובדים.
שוויון בכלל - ושוויון בנגישות למשפט בפרט -- הם עניינם של משפטנים, שכן מיצוי זכויות אינו יכול להישאר נחלתם הבלעדית של מי שבידם היכולת לרכוש שירותים משפטיים ולממנם.
כמוסד לחינוך משפטי שבין תפקידיו הכשרת עורכי-דין לעתיד, לפקולטה למשפטים יש אחריות לקידום ערכים אלה.
בין כותלי הפקולטה למשפטים רוכשים סטודנטים את החינוך המשפטי שבסופו "נולד" התוצר הסופי של תהליך זה, עורך הדין.
מתן הזדמנות לסטודנטים במהלך לימודיהם לרתום הלכה למעשה את המשפט לסיוע לאוכלוסיות חלשות - אנשים עניים, מיעוטים, אנשים עם מוגבלות, נאשמים בהליך הפלילי - תורם לפיתוח ולשימור רגישות לאי-צדק חברתי בהמשך דרכם המקצועית.
זאת, לצד רכישת מיומנויות מקצועיות מעשיות אשר מסייעות לסטודנטים בהמשך דרכם המקצועית.
מאז סוף שנות ה-90 פועלות קליניקות משפטיות בכל בתי-הספר למשפטים בישראל.
בחלק מהקליניקות, כמו למשל אלו הפועלות באוניברסיטת תל אביב, מדריכים את הסטודנטים עורכי-דין המועסקים ישירות על ידי המוסד האקדמי (In-house clinics), אך ברבות אחרות נשלחים הסטודנטים להשמות חוץ (Externships) שבהן הם מסייעים בידי עורכי-דין המועסקים בארגונים חיצוניים.
כך למשל, רבות מהקליניקות לייצוג בהליך הפלילי מתנהלות בשיתוף עם הסניגוריה הציבורית, והעבודה המעשית של הסטודנטים נעשית על תיקים הנמצאים בטיפול הסניגוריה.
הקליניקות המשפטיות בישראל פועלות במוסדות האקדמיים הבאים:
באוניברסיטת בר-אילן: קליניקה לפרקטיקה וסיוע משפטי, קליניקה לסיוע לנשים בענייני משפחה, הקליניקה לפרקטיקה ומדיניות סביבתית, קליניקה לגישור בקהילה, קליניקה למשפט פלילי, קליניקה לזכויות של אנשים עם מוגבלויות, קליניקה למשפט עברי וקליניקה לסיוע משפטי לקשישים ולניצולי שואה.
באוניברסיטה העברית: קליניקת החפות, קליניקה לזכויות נשים וכלכלה, קליניקה לזכויות בהליך פלילי, קליניקה לזכויות אנשים עם מוגבלות, קליניקה לרב תרבותיות ומגוון, קליניקה לייצוג אוכלוסיות בפריפריה, קליניקה לזכויות אדם בינלאומיות וקליניקה לזכויות בני נוער וצעירים במצבי סיכון.
במרכז האקדמי כרמל: קליניקה לייצוג חשודים ונאשמים, הקליניקה לייצוג לקוחות מחוסרי אמצעים והקליניקה לשינוי חברתי באמצעות המשפט.
כן מתבצע פרויקט בשיתוף פעולה של הקליניקות והנהלת בתי המשפט, במסגרתו משובצים סטודנטים בעמדות סיוע לקהל בבית המשפט השלום בחיפה.
משנת הלימודים תשע"ה החל המרכז האקדמי כרמל להפעיל פרויקט הסברה לבני נוער בנושא עבירות המין, על ידי סטודנטים של הקליניקה לייצוג חשודים ונאשמים.
במכללה האקדמית נתניה: משפט ושיפוט הלכה למעשה, קליניקה לזכויות הילד בחינוך, קליניקה לזכויות במקום העבודה וזכויות אדם, קליניקה לסיוע משפטי וקליניקת גישור.
במרכז האקדמי למשפט ועסקים ברמת גן: קליניקה לזכויות בחינוך, קליניקה לשוויון ולזכויות אדם, קליניקה לשינוי סביבתי - חברתי, קליניקה לזכויות עצורים ואסירים, קליניקה לאחריות חברתית של תאגידים, קליניקה לייעוץ משפטי בקהילה וקליניקה לטיפול ולמניעת אלימות במשפחה.
בקריה האקדמית אונו: פועל מרכז אונו למשפט חברתי קליני.
שמעניק סיוע משפטי לאוכלוסיות חלשות, למטרות חברתיות או לגופים ציבוריים.
במסגרת המרכז פועלים כ-20 קליניקות בתחומים שונים.
באוניברסיטת חיפה: קליניקה לזכויות זקנים, קליניקה של הסניגוריה הציבורית (סניגוריה ציבורית מחוז חיפה), קליניקה למשפט ולזכויות אדם בחברה, קליניקה לזכויות המיעוט הערבי-פלסטיני, קליניקה לזכויות אסירים בשיקום, קליניקה לפמיניזם ומשפט, קליניקה למשאבי ים וסביבה, קליניקה לקניין רוחני וקליניקה לפישור בין מתדיינים בבית הדין לעבודה.
הקליניקות המשפטיות באוניברסיטת תל אביב: קליניקה לזכויות אדם, קליניקה לזכויות עובדים, קליניקה לתביעות ייצוגיות, קליניקה לזכויות בהליך הפלילי, קליניקה לצדק סביבתי, קליניקה לזכויות פליטים ומבקשי מקלט, קליניקה לזכויות ניצולי שואה וזיקנה, קליניקת הכנסת, וקליניקה לפרטיות.
קלינטק או קלין טק (Cleantech - קיצור של "טכנולוגיה נקייה") הוא מונח כללי המציין מוצרים או שירותים שמשפרים את הביצועים התפעוליים, היעילות או היצרנות בעודם מפחיתים עלויות, תשומות, צריכת אנרגיה, ייצור פסולת או זיהום הסביבה.
החל משנות ה-90 של המאה ה-20 גבר העניין בקלינטק בקרב צרכנים, בתעשייה, בקרב משקיעים ומחוקקים.
בפרט נעשתה התקדמות בפיתוח אנרגיות חלופיות ואנרגיה מתחדשת.
זאת עקב עליית מחירי הנפט והמודעות הגוברת לחשיבות איכות הסביבה ולנזקי ההתחממות העולמית.
קלינטק כולל מגוון רחב של מוצרים, שירותים ותהליכים שנועדו:
לספק ביצועים מעולים בעלויות נמוכות.
להפחית במידה רבה או לבטל לחלוטין, השפעות אקולוגיות שליליות.
לשפר את השימוש במשאבים טבעיים ולהופכו ליעיל יותר, בזבזני פחות, ושומר על הסביבה ככל הניתן.
קלינטק נבדל מהמושג "טכנולוגיה ירוקה" בכך שהוא מתייחס לרוב למערך ההשקעות בטכנולוגיות נקיות ולא לטכנולוגיות עצמן.
מוקד העניין הוא בהתפלת מים, טכנולוגיות ייצור יעילות אקולוגית (eco-efficient), אנרגיה מתחדשת, אנרגיה ירוקה, טכנולוגיות חוסכות אנרגיה, הפחתת וסינון זיהומים ועסקים ברי קיימא.
בין החברות העוסקות בתחום, ניתן למנות את סימנס, ג'נרל אלקטריק ושארפ, כמו גם את קלינטק גרופ.
מבחינת ריכוז החברות בתחום הקלינטק ביחס לגודל האוכלוסייה, נחשבת ישראל למדינה בולטת בתחום הקלינטק, עם חברות בולטות כגון אורמת (בתחום האנרגיה הגאותרמית).
ממשלת ישראל מעודדת ותומכת בחברות בתחום, ולשם כך הקים משרד התמ"ת את "התוכנית הלאומית לקידום תעשיות המים והאנרגיה המתחדשת".
קלינטון ג'וזף דייוויסון היה פיזיקאי אמריקאי שזכה בפרס נובל לפיזיקה לשנת 1937, על הגילוי של עקיפת אלקטרונים בגבישים.
דייוויסון חלק את הפרס עם ג'ורג' פאג'ט תומסון, שגילה את תופעת עקיפת האלקטרונים במקביל לדייוויסון.
דייוויסון נולד בבלומינגטון, אילינוי שבארצות הברית.
הוא סיים את בית הספר התיכון בבלומינגטון בשנת 1902, והחל את לימודיו באוניברסיטת שיקגו הודות למלגת לימודים.
בעקבות המלצתו של רוברט מיליקן (זוכה פרס נובל לפיזיקה לשנת 1923), הועסק בשנת 1905 על ידי אוניברסיטת פרינסטון כמרצה לפיזיקה.
הוא השלים את הדרישות לתואר הראשון מאוניברסיטת שיקגו בשנת 1908, בעיקר בתקופת הקיץ.
בעודו מלמד בפרינסטון, ערך דייוויסון מחקר לדוקטורט יחד עם אוון וילאנס ריצ'רדסון (זוכה פרס נובל לפיזיקה לשנת 1928).
את תואר הדוקטור בפיזיקה קיבל מאוניברסיטת פרינסטון בשנת 1911; באותה השנה נישא לאחותו של ריצ'רדסון, שרלוט.
דייוויסון מונה להיות מרצה במכון קרנגי לטכנולוגיה.
בשנת 1917 נטל חופשה מהמכון, כדי לערוך מחקר הקשור למאמץ המלחמתי, במסגרת מחלקת ההנדסה של חברת וסטרן אלקטריק (לימים מעבדות בל).
בסוף המלחמה, קיבל דייוויסון משרה קבועה בחברת וסטרן אלקטריק, לאחר שהובטח לו שיוכל לעסוק במחקר בסיסי.
הוא גילה שחובות ההוראה שלו במכון קרנגי עיכבו אותו במחקרו.
דייוויסון נשאר בווסטרן אלקטריק (ובמעבדות בל) עד לפרישתו בשנת 1946. הוא החל קריירה כפרופסור מחקר באוניברסיטת וירג'יניה, שנמשכה עד לפרישתו השנייה בשנת 1954.
לקלינטון ושרלוט דייוויסון נולדו ארבעה ילדים; בנו, ריצ'רד דייוויסון, עסק אף הוא במחקר בפיזיקה.
לאות הוקרה על עבודתו של דייוויסון, נקרא על-שמו מכתש על פני הירח, "מכתש דייוויסון".
עקיפה היא אפקט המתרחש כאשר גל נתקל בסדק או בסריג עקיפה.
במאה התשע-עשרה, היה ידוע על עקיפה של אור ושל גלים על משטחים ועל נוזלים.
בשנת 1927, בעודו עובד במעבדות בל, דייוויסון ולסטר גרמר ערכו ניסוי שהראה שאלקטרונים ביצעו עקיפה מפניו של גביש ניקל.
ניסוי זה אישר את ההשערה של לואי דה ברויי, לפיה לחלקיקים של חומר יש טבע גלי, נושא המהווה רעיון מרכזי במכניקת הקוונטים.
תצפיותיהם על עקיפת אלקטרונים אפשרו לבצע את המדידה הראשונה של אורך-גל של אלקטרון.
אורך הגל שנמדד תאם את התאוריה ומשוואתו של דה ברויי.
קלינטון דרו "קלינט" דמפסי הוא כדורגלן עבר אמריקאי אשר שיחק בעמדת הקשר.
קלינט דמפסי החל להיחשף למשחק הכדורגל בדאלאס, הנמצאת במרחק שלוש-שעות נסיעה מעיר הולדתו.
הוא החל ללכת למבחנים בקבוצה העירונית, דאלאס טקסנס.
הוא החל לשחק באופן תחרותי כבר בגיל מוקדם, אך נאלץ להפחית את זמן המשחק שלו עקב קשיים במשפחתו.
הוא הפך לקפטן של דאלאס וסיים כמלך השערים של הקבוצה, ואף זכה בתואר ה-MVP בטורניר "טמפה ביי סן באוול".
דמפסי למד מסגנון משחקה של , ובייחוד העריץ את דייגו מראדונה.
הוא הצטרף בשנת 2001 לקבוצת "פורמן פאלאדינס" מאוניברסיטת פורמן.
הוא הפך עד מהרה לשחקן מפתח אצל פורמן, ובשלוש עונותיו בקבוצה הוא פתח ב-61 מתוך 62 משחקים וכבש 17 שערים.
דמפסי נבחר במקום השמיני בדראפט ה-MLS 2004 על ידי ניו אינגלנד רבולושן.
הוא שיחק כקשר מרכזי, והבקיע שבעה שערים בעונת הרוקי שלו; הוא זכה בתואר רוקי השנה ב-MLS אף על פי שנעדר למשך תקופת זמן עקב פציעה.
הוא החמיץ את הפנדל המכריע במהלך דו-קרב בעיטות עונשין כנגד די.סי.
יונייטד, מה שמנע מקבוצתו לזכות בגביע ה-MLS.
ב-2005, הוא הבקיע 10 שערים ובישל 9 פעמים, ביניהם חמישה שערי ניצחון (המאזן השלישי בטיבו ב-MLS).
הוא נכלל במשחק האולסטאר של ה-MLS 2005, ובישל את שער הניצחון מול פולהאם.
הוא כבש שער חשוב עבור ניו אינגלנד כנגד שיקגו פייר, וסייע לקבוצתו להעפיל למשחק גביע ה-MLS.
דמפסי נבחר להרכב העונה ב-MLS בסיום העונה.
ב-2004, דמפסי השתתף בשני משחקים עם לסת שבורה, עד שהמאמן שלו אבחן זאת.
הוא רשם 24 הופעות במהלך העונה, על אף פציעתו.
הוא הבקיע לעיתים תכופות, ונחשב לשחקן זריז בהרבה משחקני ההגנה שהרבו לעשות כלפיו עבירה.
בעונת 2006 הוא הבקיע שמונה שערים ב-21 הופעות משחק, אך הושעה במהלכה פעמיים: פעם אחת על ידי קבוצתו ופעם אחת על ידי הנהלת הליגה, בגין התנהגויות אלימות.
בסיום העונה נפוצה השמועה כי דמפסי יעזוב את ניו אינגלנד לטובת קבוצה אירופאית.
הוא התאמן עם הקבוצה ההולנדית פיינורד, ואף העיד כי מספר קבוצות מהליגה האנגלית התעניינו בו.
באוגוסט 2006, צ'רלטון אתלטיק הציעה לדמפסי לעבור אליה תמורת 1.5 מיליון דולר, אך ההצעה נדחתה על ידי ה-MLS, לאכזתו של דמפסי אשר רצה להתקדם לקבוצה אירופאית.
הוא אמר כי לא יחדש את חוזהו בקבוצתו, שהסתיים בסוף שנת 2007.
בדצמבר 2006, פולהאם הציעה 4 מיליון דולר עבור העברת דמפסי אליה - הסכום הגבוה ביותר שהוצע עבור שחקן MLS.
אף על פי שהליגה הסכימה לשחרורו, היה עליו לקבל רישיון עבודה ממשרד הפנים של הממלכה המאוחדת; ב-10 בינואר 2007 הוא קיבל את רישיון העבודה ועבר לשחק באנגליה.
דמפסי ערך את הופעת הבכורה בפולהאם שלו זמן קצר מאוחר יותר, כאשר נכנס כמחליף לקראת סיום משחקה של קבוצתו כנגד טוטנהאם הוטספר ב-20 בינואר.
בשארית האביב של 2007 הוא שותף במשחקים מועטים.
ב-5 במאי 2007, דמפסי הבקיע את שער הבכורה שלו בקבוצה ושערו היחיד לעונת , לאחר שנכנס כמחליף במשחק כנגד ליברפול במשחק חשוב להימנעות מירידה לליגת המשנה, בו ניצחה פולהאם 0-1. השער הבטיח את הישארותה של פולהאם בפרמייר ליג גם בעונה שלאחר מכן.
דמפסי לקח חלק חשוב בהרכב של פולהאם במהלך עונת .
ששת שעריו, שהובקעו כולם במסגרת הפרמייר ליג, הפכו אותו למלך השערים של הקבוצה בליגה והוא אף השתווה במקום הראשון בדירוג מבקיעי השערים של הקבוצה בכל המסגרות.
במאי 2008, דמפסי קיבל הארכת חוזה אוטומטית מהנהלת פולהאם, שתשאיר אותו במועדון עד שנת 2010.
עונת הייתה אף יותר טובה מקודמתה עבור דמפסי, שכבש שבעה שערים עבור קבוצתו, בהם צמד שערים במשחק מול צ'לסי.
בעונת הוא הגיע שוב למספר של שבעה שערים ואף לקח חלק בהעפלת קבוצתו לגמר הליגה האירופית.
הוא נכנס כמחליף לבובי זאמורה במשחק הגמר, בו הפסידה הקבוצה 2-1 לאתלטיקו מדריד.
ב-31 באוגוסט 2012 חתם דמפסי בטוטנהאם הוטספר האנגלית.
ב-3 באוגוסט 2013 חתם דמפסי בסיאטל סאונדרס מליגת ה-MLS ל-4 שנים.
ב-29 באוגוסט 2018 דמפסי הודיע על פרישה ממשחק כדורגל פעיל
דמפסי שיחק לראשונה עבור נבחרת ארצות הברית באליפות העולם עד גיל 20 בשנת 2003 שנערכה באיחוד האמירויות הערביות.
הוא ערך את הופעת הבכורה שלו בנבחרת הבוגרת במשחק כנגד ב-17 בנובמבר 2004. ב-2 במאי 2006, הוא זומן לסגל הנבחרת לטורניר מונדיאל 2006 שנערך בגרמניה, וכבש בו שער אחד מול .
נכון לדצמבר 2008 הוא ערך 47 הופעות בנבחרת, במהלכן כבש 13 שערים.
ב-15 ביוני 2008 במסגרת המוקדמות, הוא הבקיע את השער המהיר בתולדות ארצות הברית במוקדמות גביע העולם, לאחר בעיטה שלו 53 שניות מפתיחת המשחק מול , בו ניצחה נבחרתו 0-8.
דמפסי זכה עם נבחרת ארצות הברית לראשונה בגביע הזהב של CONCACAF ב-2005, לאחר ניצחון במשחק הגמר 1-3 על בדו-קרב בעיטות עונשין בתום תיקו 0-0 בהארכה.
במהלך הטורניר הוא אף כבש שער אחד.
ב-2007 הוא זכה בפעם השנייה בגביע הזהב לאחר ניצחונה של ארצות הברית בגמר על בתוצאה 1-2; ואף בטורניר זה כבש שער.
בגביע הקונפדרציות 2009 כבש דמפסי שלושה שערים, והיה חלק משמעותי בהעפלתה המפתיעה של נבחרתו עד לגמר.
אחד מהשערים שכבש היה בגמר מול , שבו הפסידה ארצות הברית 3-2 והסתפקה במקום השני.
דמפסי זכה בפרס "כדור הארד" של השחקן השלישי המצטיין בטורניר.
קלינט דמפסי זכה בתואר שחקן השנה של הונדה ב-2006, לאחר שגבר על קייסי קלר ובריאן מקברייד במספר קולות בודדים.
הוא קיבל 237 נקודות על ידי 207 עיתונאי ספורט על מנת לקבל את הפרס.
ב-2007 הוא זכה בתואר כדורגלן השנה בארצות הברית.
ביולי 2017 השתווה ללנדון דונובן כמלך השערים של הנבחרת בכל הזמנים, עם 57 כיבושים.
כדורגלן השנה בארצות הברית: 2007
כדור הארד בגביע הקונפדרציות (השחקן השלישי בהצטיינותו): 2009
קלינקס הוא מותג אמריקאי של מגוון מוצרי היגיינה: ממחטות נייר, חיתולים, נייר טואלט, מגבונים לחים ועוד.
קלינקס הוא סימן מסחר רשום של חברת קימברלי קלארק בארצות הברית, שמקורו במילה שהומצאה על ידי החברה ב-12 ביוני 1924. מוצרי קלינקס מיוצרים במעל ל-30 מדינות ונמכרים בלמעלה מ-170 מדינות.
המותג קלינקס מוכר ברחבי העולם ומשמשים לעיתים כשם גנרי לממחטת נייר, בפרט בארצות הברית.
החומר שממנו ממחטות קלינקס עשויות נקרא "צלו-כותנה" ("Cellucotton") ותוכנן על ידי חברת קימברלי-קלארק במהלך מלחמת העולם הראשונה, לשימוש בתור מסנן במסיכות גז.
בשנת 1924 חברת קימברלי-קלארק הייתה לראשונה בעולם המערבי שייצרה ממחטות נייר לפנים (מאות שנים לפני כן כבר נעשה בממחטות נייר שימוש ביפן).
עם השנים החליפה ממחטת הנייר את השימוש בממחטות בד.
קלינט מנסל הוא מוזיקאי ומלחין בריטי, בעבר סולן וגיטריסט להקת "Pop Will Eat Itself".
מנסל הקים את הלהקה, שסגנונה רוק אלטרנטיבי-דאנס, בשנת 1981, עם עוד ארבעה חברים, תחת השם "From Eden".
ב-1986 שונה שם הלהקה ל-"Pop Will Eat Itself" ("הפופ יאכל את עצמו"), והיא הוציאה 11 אלבומים עד פירוקה ב-1997, ועוד מספר אלבומים לאחר איחודה מחדש ב-2005.
לאחר פירוקה הראשון של הלהקה, פנה מנסל לקריירה עצמאית של מלחין מוזיקת רקע לסרטים כאשר חברו, הבמאי דארן ארונופסקי, ביקש ממנו להלחין את המוזיקה לסרטו "פאי".
המוזיקה שכתב קצרה ביקורות חיוביות, ולאחריה הלחין מנסל את המוזיקה לסרט נודע נוסף של ארונופסקי, "רקוויאם לחלום".
בהמשך כתב את המוזיקה לסרטים כגון "החלל" (the Hole), מוזיקה לפרק הפיילוט של סדרת המתח "CSI - ניו יורק", "להתאהב מחדש", וכן למספר סרטים נוספים של ארונופסקי כגון "המתאבק" (the Wrestler), "המעיין" שאף היה מועמד לפרס אוסקר למוזיקה המקורית הטובה ביותר ב-2007, ו"ברבור שחור".
פרסשנהקטגוריהעבורתוצאהמקורפרס הקולנוע הבריטי העצמאי2024המוזיקה המקורית הטובה ביותרLove Lies Bleeding
קליסטה קיי פלוקהארט היא שחקנית אמריקאית, הידועה בעיקר בזכות גילום הדמות הראשית בסדרת הטלוויזיה "אלי מקביל"; תפקיד אשר הקנה לה פרס גלובוס הזהב מתוך 5 מועמדויות ו-3 מועמדויות לפרס אמי.
פלוקהארט נולדה באילינוי שבארצות הברית.
אחות לגארי ובתם של קיי ורונאלד פלוקהארט, מורה לאנגלית ומפקח בתאגיד המזון קראפט.
בגלל עבודתו של אביה במפעל המזון נאלצה המשפחה לעבור מיקום פעמים רבות.
בילדותה כתבה מחזה בשם "ארץ הצעצועים" והופיעה לפני קהל קטן באירועים משפחתיים.
פלוקהארט למדה בתיכון מקומי בעיירה בניו ג'רזי.
לאחר סיום לימודיה בשנת 1983 התקבלה לבית ספר לאמנויות ולמשחק בניו ג'רזי.
המורה שלה למשחק זיהה את כישרון המשחק שלה ונתן לה תפקיד ראשי במחזה בשנתה השנייה באוניברסיטה, תפקיד ששמור בדרך כלל לבוגרי השנה האחרונה.
פלוקהארט סיימה את לימודיה בשנת 1988 עם תואר בתיאטרון, אחת מתוך מעטים שסיימו את הקורס.
בשנת 1989 עברה להתגורר בניו יורק, שם גרה עד 1997 עם עוד שלוש שותפות ועבדה כמלצרית ומדריכת אירובי.
ההופעה הראשונה שלה על המסך הייתה הופעת אורח קטנה בסדרה "אור מנחה" בשנת 1989, ובסדרה "סיפורי חיים: משפחות במשבר".
לאחר מכן שיחקה בסרטו של רוברט רדפורד "חידון האשליות",
פלוקהארט הופיעה לראשונה בברודוויי בשנת 1994 בתפקיד לאורה במחזה "ביבר הזכוכית".
פלוקהארט התחברה לשחקניות דיאן ויסט ופיי דאנאוויי במהלך עבודתה בסרטים "שתויים" ו"Jane Doe".
בשנת 1996 הופיעה בסרט "כלוב הציפורים" והמשיכה להופיע ברודוויי במחזה "שלוש אחיות".
בשנת 1997 קיבלה הצעה לשחק בסדרה של דייוויד אי קלי, "אלי מקביל" כדמות הראשית.
היא התקבלה לתפקיד ושנה לאחר מכן קיבלה את פרס גלובוס הזהב על התפקיד.
ב-29 ביוני 1998 הופיעה על שער ה"טיים מגזין".
פלוקהארט שיחקה בתפקיד הלנה בגרסה של שנת 1999 של הסרט "חלום ליל קיץ".
בשנת 2000 שיחקה בסרט "דברים שאפשר לדעת עליה".
בשנת 2004 הופיעה בסרט "הצילום האחרון" ולאחר מכן נסעה לספרד לצילומי הסרט "Frágiles" שיצא לאקרנים בשנת 2005. הציעו לה לגלם את דמותה של סוזן מאייר בסדרה "עקרות בית נואשות", אך היא סירבה.
ב-2014 הופיעה פלוקהארט בעונה השנייה של הסדרה "Full Circle".
מ-2015 עד 2017 שיחקה בסדרה "סופרגירל" בתפקיד קאט גרנט.
באותה שנה התארחה בעונה השנייה של סדרת הדרמה "מעגל שלם" בתפקיד אלן קלי.
בשנת 2024 גילמה את אשת החברה האמריקנית לי רדזיוויל בסדרת הדרמה האנתולוגית "אויבות: קפוטה נגד הנשים" שיצר ראיין מרפי עבור רשת FX Networks.
החל משנת 2002 היא בת זוגו של השחקן האמריקאי-יהודי האריסון פורד ולשניים יש בן שאימצה פלוקהארט בשנת 2001 בשם ליאם.
במרץ 2009 הודיעו השניים על אירוסיהם.
קלינט בראדלי דידייר, הוא שחקן פוטבול אמריקני לשעבר בליגת ה-NFL.
דידייר החל את קריירת הפוטבול אוניברסיטת המדינה של פורטלנד, שם למד עד שנת 1980. לאחר שסיים את לימודיו נבחר בדראפט של שנת 1981 על ידי וושינגטון רדסקינס.
יחד עם הרדסקינס זכה דידייר בשני סופרבולים.
ב-1988 עבר לשחק עבור גרין ביי פאקרס, שם שיחק עד שפרש ב-1989.
ב-2010 התמודד דידייר בבחירות לסנאט של ארצות הברית כמועמד המייצג את מדינת וושינגטון.
קליס רוג'רס , הידועה בשמה הפרטי בלבד קליס, היא זמרת-יוצרת ושפית אמריקאית, זכתה בפרס המוזיקה הבריטית והייתה מועמדת פעמיים לפרס גראמי.
עשרה משיריה הגיעו ל-עשרת הגדולים במצעד הסינגלים הבריטי.
בשנת 2005 התחתנה עם הראפר נאז, באפריל 2009 הגישה בקשה לגירושים כאשר היא בחודש השביעי להריונה בשל אלימות זוגית.
ב-22 ביולי של אותה שנה ילדה את בנה נייט.
בסופו של דבר הזוג התגרש ב-29 במאי 2010.
בשנת 2014 התחתנה עם הצלם מייק מורה, יחד נולדו להם 2 ילדים, בן ובת.
בשנת 2022 נפטר בעלה בגיל 37 בלבד ממחלת הסרטן.
בפברואר 2015 חזרה לישראל וערכה שתי הופעות במועדון הזאפה בהרצליה.
בשנת 2021, התארחה בתוכנית הבישול של סלינה גומז, "סלינה + שף".
קלינטק היא התערוכה הבינלאומית השנתית לאיכות הסביבה, הוותיקה החשובה והמרכזית ביותר בישראל תערוכת קלינטק הוקמה בשנת 1997 .
התערוכה מציגה חידושים טכנולוגיים, פתרונות סביבתיים ויזמות בתחומי: טכנוליות מים הבנייה הירוקה, מיחזור, תחבורה ירוקה, אנרגיה מתחדשת,התייעלות אנרגטית ועוד.
החל מ-2022, מתקיימת התערוכה בירושלים ומושכת אליה אלפי מבקרים מהארץ ומהעולם, בהם גם משלחות רשמיות ממדינות שונות.
אירוע זה נחשב לבמה המרכזית להצגת טכנולוגיות סביבתיות ישראליות לקהילה הבינלאומית ולקידום ייצוא טכנולוגיות כחול-לבן
במרץ2026 יתקיימו תערוכת קלינטק וועידת ישראל לכלכלה ירוקה במקביל – באירוע אחד גדול, המוגדר כאירוע המרכזי והמשפיע ביותר בתחום הכלכלה הירוקה בישראל.
האירוע עוסק בקידום יוזמות רחבות־היקף בתחומי הסביבה, האנרגיה המתחדשת ותכנון המרחב בישראל, והוא מהווה זירה לשיח לאומי ובינלאומי.
בין הנושאים המרכזיים:קידום המיחזור והכלכלה המעגלית,פיתוח מטרופולינים חדשים ומשגשגים – אילת בדרום, באר־שבע המרכז הגאוגרפי של ישראל – קידום חזון דוד בן-גוריון, עידוד מעבר אוכלוסיות לנגב וחיזוקו כעוגן כלכלי־חברתי למדינה.
הקמת שדה תעופה בינלאומי בנבטים – כפתרון אסטרטגי לטיסות בינלאומיות ולפיתוח הנגב.
פיתוח רשת רכבות ארצית – מצפון לדרום, מאילת ועד קריית שמונה, לשיפור החיבוריות והתחבורה הציבורית.
קלינטק מתקיימת בשנים האחרונות בירושלים ומאורגנת על ידי חברת "משוב גרופ והיא מציגה בכל שנה טכנולוגיות שמשפרים את הביצועים התפעוליים, היעילות או היצרנות בעודם מפחיתים עלויות, תשומות, צריכת אנרגיה, יצור אנרגיה מתחדשת מחזור פסולת או זיהום אויר.
תערוכת קלינטק מאמינה בכלכלה הירוקה, לדעת מארגניה שימוש בטכנולוגיות קלינטק גם המסייעות לפתור את בעיית התחממות כדור הארץ, המחסור העולמי ההולך וגובר במים, זיהום האוויר וכדומה וגם יוצרים רווח כלכלי.
קהל היעד של התערוכה מורכב מאנשי מקצוע (מהנדסים וחוקרים), משקיעים בתחום, ראשי רשויות מקומיות, מנהלי מחלקות איכות הסביבה ברשויות ומנהלי מפעלים.
במקביל לתערוכה מתקיימים כנסים מקצועיים: כנס בנייה ירוקה בארגון המועצה לבניה ירוקה, כנס בנושא מיחזור בארגון עמותת אדם טבע ודין והתאחדות התעשיינים, וכן כנס התייעלות אנרגטית של מרכז השלטון המקומי, מרכז המועצות האזוריות וחברת החשמל.
תערוכת קלינטק החלה את דרכה בשם תערוכת "אקווה ישראל" תערוכה מקצועית שעסקה בטכנולוגיות מים והתקיימה בשנותיה הראשונות בקיבוץ געש.
התערוכה התמקדה בנושאים מרכזיים כגון טיפול בשפכים, טיהור מים, סינון מים ופתרונות לזרימת מים.
האירוע שימש כפלטפורמה להצגת חידושים בתחום המים והשפכים, תוך התמקדות ביישומים לתעשייה, רשויות מקומיות וחקלאות.
עם השנים, היא הפכה לאחת התערוכות החשובות בישראל בתחום.
בשנת 1998 ובמשך שנים רבות התקיימה תערוכת קלינטק באקספו תל אביב בעקבות צמיחתה והתרחבותה.
בשנת 2008 החליטה הנהלת תערוכת אקווה ישראל להרחיב את תחומי התערוכה ולשלב בה גם טכנולוגיות ירוקות נוספות.
התערוכה החלה לעסוק בנושאים כגון בנייה ירוקה, תחבורה ירוקה, מיחזור ואנרגיות מתחדשות.
בעקבות ההרחבה, שונה שמה של התערוכה לתערוכת קלינטק.
במהלך השנים, תערוכת קלינטק הפכה לאירוע מוביל בתחום הקיימות בישראל, תוך שהיא מושכת אליה אנשי מקצוע, יזמים, ותעשיינים מכל רחבי העולם.
הוועידה נוסדה על ידי משוב גרופ ונחשבת לאירוע המקצועי המרכזי בישראל בתחומי הכלכלה הירוקה.
מטרת הוועידה היא לשמש במה מובילה לדיון ציבורי, מדעי, טכנולוגי וכלכלי בנושאי סביבה ואקלים, וכן לחבר בין משרדי ממשלה, חוקרים, ראשי רשויות, חברות טכנולוגיה, משקיעים, וארגוני חברה אזרחית.
הוועידה הראשונה התקיימה בשנת 2015 תחת השם "ועידת קלינטק למיחזור", ושמה שונה ל"ועידת ישראל לכלכלה ירוקה" כדי לשקף את ההרחבה המשמעותית של תחומי הדיון בה, מעבר לטכנולוגיות נקיות בלבד, אל כלל תחומי הכלכלה בת-קיימא.
החל משנות הוועידה הפכה למוקד מרכזי להצגת פתרונות חדשניים בתחומי האנרגיה המתחדשת, המיחזור, התחבורה החכמה, המים והבנייה הירוקה.
הוועידה כוללת מושבים מקצועיים, פאנלים עם מקבלי החלטות, הרצאות של מומחים מהארץ ומהעולם, ותערוכת חדשנות שבה מציגות חברות סטארט-אפ, חברות טכנולוגיה וגורמים ממשלתיים את הפיתוחים והיוזמות החדשות ביותר בתחומי הקיימות.
תחרות "גרין טן" (Green Ten) מתקיימת במסגרת ועידת קלינטק ומעניקה פרסים לרשויות המקומיות, מרכזים מסחריים, בתי מלון, בתי חולים, קיבוצים, מושבים ומפעלים הירוקים ביותר.
התחרות, שמתקיימת כבר מספר שנים, היא חלק ממאמץ כולל לעודד מצוינות סביבתית ולעודד רשויות וארגונים לפעול למען שמירה על הסביבה.
הפרס מוענק לזוכים במעמד שרים וחברי כנסת.
תחרות עשר הרשויות הירוקות בישראל" החלה בשנת 2008 ביוזמת משוב גרופ.
מטרת התחרות היא לעודד את ראש הערים והרשויות להשקיע ולפעול ביתר שאת למען איכות הסביבה.
בכל שנה ועדה ציבורית בוחרת את הרשויות אשר הצטיינו בתחומים הבאים: מיחזור, בנייה ירוקה, התייעלות אנרגטית, אנרגיה מתחדשת, גינון חסכוני במים ועוד.
קליניקה ניידת היא מרפאה רפואית המאוישת בידי צוות מקצועי מצומצם המגיע אל החולים שאינם מסוגלים להגיע אל בתי החולים ומטפל בהם בדרך כלל במקום.
הקליניקות הניידות עונות על חלק מהצרכים הרפואיים באזורים נידחים, עניים ומוכי-מגפות באפריקה.
הצוותים, הציוד והמימון באים בדרך כלל ממדינות העולם המערבי.
הקליניקות הניידות הופיעו באפריקה בשנות ה-2000.
חלק מרכזי מבעיית הבריאות באפריקה מקורו בעובדה שהממשלות באפריקה הן לעיתים חסרות מעט ואף ומושחתות.
מי שעודד אותן לכך היה בשעתו המערב.
מצב זה ראשיתו בתקופה הקולוניאלית והמשכו בתקופת המלחמה הקרה עת ששיחדו שליחי המערב מנהיגים מקומיים ואחר כך ממשלות כדי שיתמכו בצד הנכון.
המצב נמשך כיום בשל שליטה של חברות מסחריות גדולות.
יש לזכור אף שישראל מימנה בשעתה ממשלות מושחתות באפריקה כמו זאת של אידי אמין.
ההתנשאות של האדם הלבן על אפריקה שורשיה נעוצים עוד מימי הפלישה האירופית לאפריקה במאה החמש עשרה.
היא התבטאה בסחר עבדים, ניצול תושבי אפריקה והרס של תרבות שעל מנת להצדיק אותה נבנתה מערכת גזענית.
השליטה במשאבים של המדינה תוך ניצול תושביה נמשכים גם היום.
מצב הסיוע של מדינות העולם לאפריקה הוא עגום.
חלק מהכסף נעלם לכיסיהם של מנהיגים מושחתים וחלק משמש למשכורות של פקידים.
כשתרמו מאה מיליון דולר לאפריקה, הכסף שימש למימון משכורות של פקידים ואדמיניסטראטורים שיושבים באירופה או באיזשהו מרכז באפריקה, אך האדם הפשוט נותר עני מתמיד.
לכאורה השקיעו סכומי ענק במערכת ההסברה וחינוך בנושא מחלת האיידס אך שכיחות האיידס באפריקה דווקא עולה חלק בשל כישלון אפריקאי וחלק בשל כישלון המערב.
אף על פי שבשנים האחרונות ניכר שיפור רב במערכות הבריאות במדינות השונות באפריקה הבונות בתי חולים משוכללים ומשפרות את החקיקה ואת הרגולציה בנושא, עדיין הבעיות שם קשות מאוד.
עיקר הבעיות נעוצות במציאות בה תשתיות מערכת הבריאות מונחות בעיקר בערי הבירה ובערים הגדולות.
הפריפריה באפריקה (למעשה עיקר היבשת) חסרה תשתית טיפולית סבירה.
יתר על כן, העדר מודעות, לפחות במובן המערבי, לא מאפשר רפואה מונעת ברמה טובה.
בעיות של היגיינה, סביבה (מקורות מים מזוהמים, חקלאות שאינה מוקפדת, העדר מתקני שירות לצרכים וכיוצא בזה) מביאים למחלות רבות.
כאשר מגיעים החולים, אם הם מגיעים, אל בתי החולים, לעיתים גם שם האחזקה של המקום בעייתית.
אך דומה שהבעיה הגדולה מכולן היא העדר רופאים מערביים כיוון שבשל העדר חינוך הבעיות שלעיל רבים מהם לומדים באירופה או בצפון אמריקה וחלקם אף מהגר לשם.
על הרופאים הללו להתמודד עם הרפואה המסורתית שיש לה באפריקה מקום מרכזי.
ביטוי מובהק למצבה של מערכת הבריאות באפריקה אפשר למצוא בעובדה שב-2008 לבדה מתו באפריקה יותר ממיליון וחצי ילדים.
מיליוני אנשים באפריקה מתים כל שנה ממחלות או מפציעות, אפילו פשוטות יחסית, בשל העדר נגישות למרפאה ולרופא, שלא לדבר על אשפוז בבתי חולים.
החולים בפריפריה האפריקנית הסובלים ממחלות אופייניות כגון מלריה, קרצינומה של הקולון, אפילפסיה, לימפומה, כוויות וכיוצא בזה, לא מסוגלים להגיע לבתי החולים בערים הגדולות גם בשל המרחק הרב וגם בשל מחיר הנסיעה שבשל העוני הקיצוני בו הם שרויים, הם אינם מסוגלים לעמוד בו.
כך למשל, יש מקומות בהם נדרשים יומיים עד שבוע של נסיעה על גבי בעלי חיים או בכלי רכב מסחריים סגורים לעיתים ההופכים לכלי תחבורה סבירים באמצעות פתיחת חלונות בגג.
לעיתים מעבירים את החולים או את הפצועים מעבירים יחד עם בעלי חיים כגון כבשים וחזירים.
בגאנה לבדה מתים, גם בימינו אלה, מדי שנה כ-510,000 ילדים ממלריה.
הילדים מגיעים מאוחר מידי לטיפול כשהם במצב של תת-תזונה ולא תמיד הם מקבלים את התרופות הנכונות.
חלק מהתרופות ישנות כשהפרזיט מפתח עמידות נגדן.
מספר החולים הרב קשור לבעיית היגיינה והעדר הטיפול והחינוך לבריאות.
הפציעות הרבות קשורות גם במצב הסוציו-פוליטי באפריקה הבא לידי ביטוי בפשע רב ומלחמות בין קבוצות או שבטים אלה באלה.
המסע עצמו עשוי לעלות 10 דולר ויותר - כסף רב מאוד באותם מקומות - ובנוסף יש לשלם לבית החולים ולרופאים, עובדה ההופכת את הפנייה לעזרה רפואית עירונית לבלתי אפשרית מבחינתם.
לעיתים הם עושים מסע של לילה שלם ברגל עם ילד גווע וכשמגיעים לבית החולים, אם הילד עדיין חי, לא מוצאים שם רופא או שהתור גדול מנשוא.
פרויקט הקליניקות הניידות נועד לתת סיכוי לכל חולה או פצוע ללא הבדל בסוג המחלה, דת, גזע, מין או מקום מגורים, לראות רופא מומחה ולקבל טיפול העשוי לרפא אותו או להציל את חייו פשוטו כמשמעו.
במקום שהחולים יגיעו אל המרפאה או אל בתי החולים, הקליניקה הניידת מגיעה אליהם במקומותיהם הנידחים ביותר, כדי לרפאם ללא תנאי וללא תמורה זולת הסיפוק שבהצלת בן אנוש.
מתי החלו הקליניקות הניידות להופיע באפריקה וכמה כאלה פועלות שם
המרפאה המפורסמת הראשונה שהוקמה על ידי אדם לבן באפריקה הייתה זו של דוקטור אלברט שוויצר (Albert Schweitzer; 14 בינואר 1875 - 4 בספטמבר 1965) שהוקמה כבר ב-1913 בלמברנה הנמצאת בגבון של ימינו.
שוויצר היה תאולוג, מוזיקאי, פילוסוף ורופא גרמני-צרפתי.
הוא נולד בקייזרברג שבחבל אלזס-לוריין בגרמניה (כיום בצרפת).
זוכה פרס נובל לשלום ל-1952 עבור ייסוד בית החולים למברנה בגבון שבמערב אפריקה המשוונית.
כמו כן היה אחד מ-25 הנושאים בתואר "מסדר ההצטיינות" של חבר העמים הבריטי, וקיבל גם תואר אבירות ממסדר לזארוס הקדוש בירושלים.
לא מקרה שפעילותו הרפואית של שוויצר באפריקה הייתה קשורה בפעולה מיסיונרית נוצרית.
אלא שלאלברט שוויצר לא הייתה לא טכנולוגיה ולא מימון לרעיון הקליניקה הניידת.
הקליניקה הניידת הראשונה הגיעה לאפריקה ככל הנראה לא לפני 2002.
שיטת עבודתן והפעולות העיקריות נוכח מחלות נפוצות של הקליניקות הניידות
הקליניקות הניידות מנסות להעניק כיסוי רפואי לאזור נרחב ככל האפשר באזורים נידחים באפריקה חלק מהן עובדות בשיתוף פעולה עם בית חולים מיסיונרים או אחרים חלקם בשליטה של המדינה בה הם פועלים.
הצוות הרפואי הנייד מתמודד עם שורה ארוכה של מחלות.
בעיקר מלריה ואיידס ולא פחות עם העובדה שבבתי החולים התנאים הסניטריים והרמה הטכנולוגית פוגעים בחולים ואף ביולדות בריאות ובוולד שלהן בכל יום יוצא הצוות הרפואי לכפר מרכזי זה או אחר שנמצאת בו מרפאה כלשהי וכל הכפריים מסביב מתנקזים אליו.
הצוות הרפואי של הקליניקה הניידת מנסה לחזור ולבקר בכל כפר כזה פעם בשניים, שלושה שבועות עד פעם בחודש.
הם אוספים את כל החולים הספציפיים שלהם כאשר שמצבם מצריך התערבות נוספת בעיקר בתחום ההתמחות של חברי הצוות הרפואי באותה קליניקה ניידת.
לפעמים הם גם מיילדים כאשר מרפאת הכפר מאכלסת מיילדת, אח או עובד בריאות שקיבל הכשרה רפואית קצרה.
לעיתים הם מטפלים במחלות כלליות כולל בשברים ובכוויות.
המצבים הכירורגיים הנפוצים ביותר הם מומים מולדים והרניה אומבליקלית המצויה ב-100 אחוזים מהילדים.
ייתכן וישנה השפעה לתת-תזונה הנפוצה בכפרים הללו ואולי למרכיב גנטי.
בסקר של מומים מולדים שעשתה רופאת ילדים (דוקטור בריטה שוורצמן), היא גילתה ב-100 אחוזים של המקרים הרניות אומבליקליות ענקיות.
בילדים מגיל שישה חודשים ואילך נתקלה בריטה גם בהרניות אינגווינאליות ענקיות.
כמו כן נפוצות באזורים אלה מחלת הירשפרונג ואטרזיה אזופגאלית.
דוקטור בריטה שוורצמן (רופאה גרמניה הנשואה לרופא ישראלי.
ראו להלן), למשל מנתחת בגאנה את הילדים החולים בבית החולים המיסיונרי הסמוך.
כך עושים במקרים רבים גם רופאים במרפאות ניידות אחרות באפריקה.
התנאים בחדרי הניתוחים שם אינם דומים לתנאים שאנו רגילים להם בבתי החולים בארץ או בארצות מערביות.
רוב הניתוחים נעשים ללא תאורה בשל מחסור בחשמל.
פותחים את החלון לרווחה כדי שיכנס אור.
אין מנורות מצח ואין גם בטריות למנורות מצח.
אין מכונת הנשמה ומנשימים באמצעות אמבו ואם המנותח זקוק לתנאי הנשמה מיוחדים- מוותרים עליו.
בחצר בית החולים בגאנה יש באר שניתן לשאוב ממנה מים נקיים ברציפות.
דוקטור בריטה שוורצמן מעידה שתוך כדי ניתוח היא נאלצת לפנות את הנמלים החודרות למיטת המנותח.
כלב השייך לאחד הרופאים הגנאים נכנס ויוצא מחדר הניתוח ובחצר מהלכות תרנגולות.
לעיתים עוסקים הצוותים הניידים גם ברפואה מונעת.
כלומר, בהכשרה של עובדים סוציאליים ובהכשרה בריאותית לאנשים מהקהילה המקומית
כמה חולים על כל רופא בקליניקה ניידת ותנאי העבודה
לפחות במקרה של זוג הרופאים אורי ובריטה שוורצמן, מדובר על 4000 חולים המטופלים על ידם.
צוות רפואי נייד כולל במקרים רבים בנוסף לרופא גם שתי אחיות, עובד בריאות קהילתי, עובד סוציאלי, נהג ועוזר אדמיניסטרטיבי.
בחלק גדול מהמקרים פונים החולים אל הקלינקה הניידת ביוזמת מנהיגים מקומיים שייצרו קשרים עם הצוותים הרפואיים.
לעיתים באה היוזמה גם מיחידים או מגופים ממשלתיים מקומיים.
במקרים רבים מאתר הצוות הנייד את החולים בכוחות עצמו
הקליניקות הניידות שייכות ברובן לגופים פרטיים ולעיתים לאנשים בודדים הממנים חלק מפעולתם מכספם הם.
המימון רובו ככולו בא מגורמים חיצוניים כגון ארגון הבריאות של האו"ם (WHO), ממשלות מערביות, חברות מסחריות, ארגונים ללא כוונות רווח (NGO) או תורמים פרטיים.
הממשלות האפריקניות עצמן ממעטות להשתתף
"קלינקה" הוא שיר שנכתב ב-1860 על ידי המלחין הרוסי איוואן לריאונוב.
פירוש המילה "קלינקה" היא פרי מורן קטן.
פטל קט בגינה, הפטל שלי!
אה, תחת עץ האורן, האחד הירוק,
הי ליולי ליולי הי ליולי ליולי,
אה, אורן קט, הקט הירוק,
אל נא תרעיש כל כך מעל ראשי,
אל נא תרעיש כל כך מעל ראשי.
רק לאהוב אותך הניחי לי,
רק לאהוב אותך הניחי לי.
השיר בוצע ב-1953 בסרט הלילה אנו שרים בביצוע זמר האופרה אציו פינצה שגילם את זמר הבס הרוסי פיודור שאליאפין.
גרסה זו חשפה את השיר לציבור הרחב, הקנתה לו הצלחה רבה וחשפה אותו לתרבויות פופולריות של מדינות אירופה.
ב-1998 הוציאה הלהקה הסקנדינבית Infernal גרסת כיסוי לשיר.
קלינקה היה אחד משירי הרקע בגרסת הארקייד של אטארי לטטריס.
ב-2000, להקת הנשים הגרמנית "Yamboo" ביצעה גרסת טכנו\פופ של השיר בעת חגיגות הסילבסטר בברלין, גרמניה.
הגרסה שלהן כללה אך ורק את פזמון השיר המקורי.
שאר בתי השיר נכתבו על ידיהן, באנגלית.
ב-2003, קנה המיליארדר הרוסי-יהודי רומן אברמוביץ' את מועדון הכדורגל צ'לסי.
מאז, היה השיר לשיר הנושא הלא רשמי של מועדון הכדורגל.
השיר נוגן לפני או אחרי משחקים חשובים של מועדון כגון: משחק של המועדון מול מועדון הכדורגל ברצלונה במסגרת ליגת האלופות ובגמר גביע הפוטבול ליג.
חלקים מקלינקה אפשר למצוא בשיר "Love Me, Love Me" של Arsenium.
ניתן למצוא גרסת רמיקס נוספת של השיר במשחק הנינטנדו 64, הטטריס החדש.
בפסקול הסרט ההודי 7 Khoon Maaf, שיצא ב-2011, מבוצעת גרסת כיסוי של השיר בשם "Darling".
דימיטרי אולג הוא זה שעיבד את השיר שמוכר בביצוע מקהלת הצבא האדום: הוא הפך שיר קליל לאריה אופראית.
ויקטור איבנוביץ' ניקיטין, סולן מקהלת הצבא האדום לשעבר, קיבל לראשונה את התואר "מר קלינקה" לאחר ששר שלושה הדרנים לשיר בקונצרט השלום בברלין, 1948. התואר הוא לא רשמי: הוא מוענק לסולני מקהלת הצבא האדום בקונצרטים בהם זוכה השיר למספר הדרנים.
לאחר ניקיטין, זכו כמה סולני להקת הצבא האדום בתואר, ביניהם: אוונג'י בליאב, ואדים פטרוביץ', ואסילי איבנוביץ' ועוד.
לגבעטרון גרסת כיסוי בעברית לשיר, הנקראת קלינקה.
השיר בנוי על תרגום המילים ברוסית עם תוספות של הגבעטרון.
גרסת הכיסוי של הגבעטרון נכתבה על ידי אביבה אורשלום.
חברי הגבעטרון נהגו לשיר את השיר בהופעות בהן הוצגה המחרוזת השירים הרוסיים של הלהקה, קטיושקה.
את השיר ביצעו חברי הגבעטרון בפסטיבל עין גב ב-2007 ששודר בערוץ הראשון.
לאחר הוצאת גרסת הכיסוי של הגבעטרון, הזמר הישראלי ליאור ייני בחר לבצע את השיר, בהצמדות למילות תרגומיה של אביבה אורשלום.
ליאור ייני ואורשלום העלו הצגה בשם "קלינקה" שכל כולה שירים ברוסית, בתרגום אורשלום, בבימוי אוריאל זוהר, שרו ורקדו: ליאור ייני ודני כץ.
ההצגה הופיעה בשנים 1976–1977 במשך כשנה וחצי בכל רחבי הארץ.
ב-2021 יצאה גרסה של השיר בעיבוד של הזמר עומר אדם והיוצר סקאזי, אשר שולבה בפרסומת למותג המשקפיים אופטיקנה.
ניתן למצוא גרסת בללייקה של השיר בחנות הקלטות, במפת "הטרמינל" במשחק Call of Duty: Modern Warfare 2.
קלינטק גרופ (Cleantech Group) היא חברה המשווקת מידע, אירועים ושירותי ייעוץ במטרה להכיר לעסקים חידושי קלינטק, ולהאיץ התפשטות של שימוש בטכנולוגיות נקיות מרחבי העולם בתחומים כגון מים ושפכים, אנרגיה מתחדשת, דלקים, רכבים חשמליים.
באוקטובר 2012 התמזגה "קלינטק גרופ" עם חברת "GreenOrder".
קלינטק גרופ מזוהה כזו שהטביעה את הביטוי "קלינטק", והוא גם שייך לה כסמל מסחרי רשום.
המונח קלינטק, מתייחס לטכנולוגיה ולמודלים עסקיים מסוימים המציעים תשואות תחרותיות עבור משקיעים ולקוחות, תוך מתן פתרונות לאתגרים גלובליים.
קלינטק גרופ מספקת לתאגידים גדולים, משקיעים ואחרים, מחקרי שוק, מחקרי השקעות, מגמות בשוק, ופרופילי חברות.
החברה משתמשת לשם כך ב"פלטפורמת ה-i3", מאגר נתונים של יותר מ-8,000 חברות קלינטק, משקיעים ומנהלים.
תוכנת ה-i3 מספקת עדכונים מידיים על השקעות בטכנולוגיה נקייה, הנפקות, מיזוגים, רכישות, קשרים עסקיים ופעולות פיננסיות אחרות.
ללקוחות החברה ניתנת גישה מלאה למאגר זה, המציג נתוני השקעות החל משנת 2005.
קלינטק גרופ מפיקה כנסים העוסקים בנושא הקלינטק באירופה ובארצות הברית.
קליניק (Clinique) היא יצרנית בשמים וקוסמטיקה בבעלות חברת אסתי לאודר.
הרעיון מאחורי קליניק הגיע ממכתבה שפורסמה בעיתון האמריקאי ווג, שפורסמה על ידי קארול פיליפס וד"ר נורמן אורנטרייך, שבו הם מסבירים את החשיבות של טיפוח העור בצורה קבועה.
אוולין לאודר, קרובת משפחה של אסתי לאודר קראה את המאמר והביא אותו לידיעתה.
ד"ר אורנטרייך ופיליפס גויסו בעקבות כך ליצור את המותג "קליניק", ובשנת 1968 קו המוצרים של קליניק הושק לראשונה בחנות Saks שבשדרה החמישית.
הרעיון שעומד בבסיס קליניק הוא יצירת קוסמטיקה המבוססת על מחקרי רפואת עור כגון בדיקת אלרגנים.
קלינט נ'דומבה קפלה הוא כדורסלן שווייצרי, המשחק בעמדת הסנטר בקבוצת יוסטון רוקטס מליגת ה-NBA.
בשנת 2012 הצטרף לקבוצת אלאן שאלון המשחקת בליגת העל הצרפתית.
באותה שנה שיחק עם הקבוצה במסגרת היורוליג הוא שותף ב-7 משחקים וקלע ממוצע של 2.3 נקודות למשחק.
בעונת 2013 שיחק עם הקבוצה במסגרת היורוקאפ ורשם עלייה ניכרת בנקודות, כשקלע ממוצע של 11.2 נקודות למשחק ב-10 משחקים בהם שותף.
באפריל 2014 הודיע על הצטרפותו לדראפט ה-NBA.
בדראפט שהתקיים ב-26 ביוני 2014 נבחר קפלה במקום ה-25 על ידי היוסטון רוקטס וחתם על החוזה בקבוצה כחודש לאחר מכן.
ב-6 בנובמבר 2014 שיחק את משחק הבכורה שלו בליגה, אך את הנקודות הראשונות קלע רק ב-30 במרץ במשחק מול טורונטו ראפטורס.
במהלך העונה שותף רק ב-12 משחקים ונשלח מספר פעמים לשחק בקבוצת ריו גראנדה ואלי וייפרס מליגת הפיתוח.
עקב פציעתו של דונטאס מוטיאיונאס שותף קפלה בכל 17 המשחקים של הקבוצה בשלב הפלייאוף וקלע ממוצע של 3.4 נקודות.
בתחילת עונת 2015/16 הפך קפלה לשחקן הרכב קבוע ואף פתח במספר משחקים.
ממוצע הדקות שלו עלה מ-7.5 ל-18 והנקודות מ-2.7
ל-7.5. בתחילת עונת 2016/2017 הוא שיפר את ממוצעיו ופתח בחמישייה רוב העונה
ב-5 בפברואר 2020 הועבר קפלה לקבוצת אטלנטה הוקס כחלק מטרייד מרובע בינה לבין יוסטון רוקטס, מינסוטה טימברוולבס ודנבר נאגטס.
בשל פציעה בעקב לא שיחק קפלה עבור ההוקס כלל עד לסיום אותה עונה.
קְלִינְצִי היא עיר במחוז בריאנסק שבמערב רוסיה, על גדת נהר טורוסנה, בה התקיימה עד השואה קהילה יהודית גדולה.
קלינצי נוסדה בשנת 1707, ובמהלך המאה ה-18 נפתחו בה מספר בתי דפוס.
במאה ה-19 הפך היישוב למרכז טקסטיל אזורי, ובשנת 1925 הוענק לו מעמד של עיר.
טרם פרוץ מלחמת העולם השנייה נמנו בעיר כ-6,500 יהודים, כ-16% מתושביה.
בתקופה הסובייטית פעלו בעיר ארבעה בתי ספר יידיים.
טרם כיבוש בעיר בידי הגרמנים במבצע ברברוסה, הספיקו להימלט ממנה כמחצית מיהודיה.
לאחר כיבושה, ב-20 באוגוסט 1941, ערכו הגרמנים רישום של יהודיה, ובספטמבר שלאחר מכן הוציאו בה להורג 165 יהודים.
בהמשך, רוכזו כ-3,000 יהודי העיר הנותרים ויהודי יישובי הסביבה בגטו שהוקם בכפר באני (Banniy) הסמוך לעיר.
על יושבי הגטו הוטלו גזירות שונות, והוא נשמר בידי המשטרה הרוסית.
באקציה המונית שביצעו הגרמנים בגטו ב-6 עד 7 בדצמבר 1941, רצחו אלו בין 2,500 ל-3,000 מיושביו.
כ-100 יהודים בעלי מקצוע מהגטו שהושארו בחיים נרצחו באביב 1942.
מחוז משנה קלינקביצ'י (בבלארוסית: Калінкавіцкі раён) הוא אחד מ-21 מחוזות משנה המרכיבים את מחוז הומל בבלארוס.
מרכזו המנהלי היא העיר קלינקביצ'י.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה קלינקביצ'י 64,055 בני אדם.
ההרכב האתני של האוכלוסייה במחוז היה: 92.7% בלארוסים, 4.37% רוסים ו-1.54 אוקראינים.
קלינטון מואה אנז'י הוא כדורגלן קמרוני המשחק בעמדת החלוץ בראפיד בוקרשט.
אנז'י התחיל את הקריירה שלו במחלקת הנוער של אולימפיק ליון ובשנת הצטרף לקבוצת המילואים של המועדון.
ב-18 בנובמבר 2012 אנז'י ערך את הופעת הבכורה שלו בקבוצה הבוגרת בניצחון 0–3 נגד סטאד ריימס.
ב-7 באוגוסט 2014 אנז'י הבקיע את שער הבכורה שלו בקבוצה בניצחון 1–2 נגד מלאדה בולסלאב במסגרת מוקדמות הליגה האירופית.
6 ימים לאחר מכן, חתם על חוזה בקבוצה עד לשנת .
מאוחר יותר באותו יום, כבש את שערו הראשון בליגה בניצחון 0–3 נגד לוריאן.
את עונת אנז'י סיים עם מאזן של 73% איומים למסגרת מתוך ניסיונות ההבקעה שהיו לו במהלך העונה, שני אחרי זלאטן איברהימוביץ' מפריס סן ז'רמן, שסיים את העונה עם 74%.
ב-15 באוגוסט 2015, אנז'י חתם לחמש שנים בטוטנהאם הוטספר מהפרמייר ליג תמורת 12 מיליון אירו.
ב-17 בספטמבר אנז'י ערך את הופעת הבכורה שלו בקבוצה בניצחון 1–3 נגד קרבאך במסגרת שלב הבתים של הליגה האירופית.
ב-10 בדצמבר 2015, קרע את הרצועה המדיאלית ונעדר כחמישה חודשים מהמגרשים.
ב-31 באוגוסט 2016, אנז'י הושאל לאולימפיק מרסיי עד לסיום העונה, עם אופציה לרכישה.
ב-11 בספטמבר אנז'י ערך את הופעת הבכורה שלו בקבוצה במשחק הליגה נגד ניס.
ב-16 ביולי 2017, מרסיי מימשה את האופציה על אנז'י שחתם במועדון.
ב-17 בספטמבר כבש צמד בניצחון נגד אמיין.
ב-25 ביולי 2019, אנז'י חתם לארבע שנים בדינמו מוסקבה מליגת העל הרוסית.
ב-29 ביולי 2022 אנז'י חתם בסיוואספור מליגת העל הטורקית.
ב-6 בספטמבר 2014 אנז'י ערך את הופעת הבכורה שלו בנבחרת קמרון, בו גם כבש את שער הבכורה שלו.
4 ימים לאחר מכן, כבש צמד בניצחון 1–4 נגד .
אנז'י השתתף עם הנבחרת 4 פעמים בגביע אפריקה לאומות.
בחצי גמר גביע אפריקה לאומות 2021, אנז'י החמיץ את הפנדל האחרון של קמרון שהוביל להדחתה של הנבחרת ולעלייתה של על חשבונה.
קלינינדורף (עד 1927: שדה מנוחה הגדולה, Больша́я Сейдемену́ха.
לאחר 1944 מוכר בשם קלינינסוקויה וקליניבסקה, Кали́нинское, Калинівське ומספר הגיות דומות) היה מושב חקלאי יהודי שהוקם במסגרת ההתיישבות החקלאית בדרום אוקראינה בפלך חרסון ורוקן מתושביו היהודים ב-1941 במהלך שואת יהודי אוקראינה.
לאחר מלחמת העולם השנייה תושבי הכפר היהודים לא חזרו אליו ושמו שונה מיידיש לרוסית ובהמשך לאוקראינית.
נכון למרשם מ-2019 גרו בכפר קליניבסקה 1,142 תושבים אוקראינים.
המושבה הוקמה ב-1807 בפלך חרסון (מחוז חרסון כיום) על ידי יהודים יוצאי פלך מוהילב, פלך צ'רניגוב ופלך ויטבסק, כחלק מיהדות פלך חרסון, בעקבות תקנת 1804. ההתיישבות כונתה "שדה מנוחה".
לפי גרסה אחת המושבה נקראה על שם בתו של דובער שניאורי ועל פי האחרת המקום היה מקום למנוחה אחרי מעבר קשה.
בהמשך ב-1842 נוסדה מושבה סמוכה שקיבלה את שם שדה מנוחה הקטנה, והראשונה החלה להיקרא "שדה מנוחה הגדולה".
מרבית היהודים במושבה היו עובדים חקלאיים.
ב-1835 התגוררו ביישוב 1,288 אנשים, וב-1845 נרשמו 1,700 עובדי חקלאות ועוד 90 תושבים שתגוררו בשדה מנוחה אבל עבדו בחרסון.
בנוסף ליהודים, שהיו למרבית האוכלוסייה, הגיעו לכפר גם מתיישבים גרמנים, רבים מתוכם עם ניסיון עבודה בחקלאות.
ב-1858 התגוררו ביישוב 2,081 תושבים, רובם הגדול יהודים.
לפי המרשם מ-1897, התגוררו בשטעטל 1,284 יהודים, שהיו ל-81.78% מהאוכלוסייה.
החל מ-1910 פעל בכפר בית ספר להשכלה יסודית ביידיש.
נכון ל-1916 פעלו בכפר שלושה בתי כנסת, חדר וספרייה.
ב-1910 כ-73% מתושבי שדה מנוחה ידעו קרוא וכתוב, אחוז גבוה מאוד לאזור כפרי של האימפריה הרוסית, שסבל לרוב מבערות.
האוכלוסייה היהודית נפגעה בתקופת מהפכת 1905, מהפכת אוקטובר ומלחמת האזרחים ברוסיה.
פוגרומים על ידי פורעים ומחלות גבו מחיר כבד בנפש.
ב-1917 נפתחו בשדה מנוחה הגדולה סניפים של צעירי ציון והחלוץ.
ב-1919 השלטון הקומוניסטי כבר התבסס ביישוב וכבר ב-1920 פעל במקום סניף מקומי של המפלגה הקומוניסטית של ברית המועצות.
בשנים 1923–1924 היישוב שוקם מנזקי המהפכה בשיתוף פעולה של יק"א, אוזט ואגרו-ג'וינט, שסיפקו ציוד חקלאי מודרני ושיפרו את התשתיות.
מסילת ברזל נסללה סמוך ליישוב ונפתחה תחנת רכבת.
עקב כך החל מ-1924 ועד לשנות ה-30 מעמדה של השתפר רבות והיא הפכה למושבה מרכזית של האזור.
במימון הג'וינט נפתחה בשדה מנוחה הגדולה תחנת מכונות וטרקטורים, שהייתה בין הראשונות בברית המועצות.
ב-1927 שמה של שדה מנוחה הגדולה שונה ל"קלינינדורף" על שמו של מיכאיל קלינין, שהיה לראש המדינה באותה התקופה.
ב-1926 חלק מתושבי המושבה הקימו כפר חקלאי נוסף בשם רוטפלד בסמוך.
קלינינדורף הפכה למרכז האזור היהודי האוטונומי הראשון בברית המועצות.
היו בה 11 מועצות מחוזיות (8 מתוכם יהודיות), ו-49 מושבות (39 מתוכן יהודיות).
האזור היה חקלאי בעיקרו והיישובים הגדולים ביותר היו קלינינדורף עצמה, בוברובי קוט, לבובה ושטרנדורף.
נכון ל-1927 באזור קלינינדורף התגוררו 15,833 יהודים, שהיו כ-87% מכלל תושבי האזור.
בשנות ה-30 הכמות הלכה וירדה עד שב-1939 נרשמו 7,717 יהודים באזור, שהיו כ-40% מהאוכלוסייה.
סיבה המרכזית לירידה במספרים הייתה קולקטיביזציה כפויה בשנים 1932–1933 ועזיבה של המתיישבים החקלאיים אל הערים במחוז.
ב-1930, כאשר התגוררו ביישוב 1,915 תושבים, נפתח בקלינינדורף קולחוז בשם "דער וועג צום סוציאליזם" (הדרך לסוציאליזם), שאיחד 250 בתי אב, והרכוש של התושבים הפך למשותף.
כ-30 יהודים הוגדרו כקולאקים ונעצרו בידי הרשויות.
בשנים 1928–1932 הוקמו בקלינינדורף תחנת כוח, בית דפוס ובית חולים.
במקביל בתי הכנסת החלו להפוך ל"בתי תרבות" והפעילות הדתית הצטמצמה והוגבלה.
ביישוב פעלו לול תרנגולות ותעשיית טקסטיל.
יצא עיתון ביידיש, הייתה להקת כליזמרים ופעל תיאטרון מקומי.
מוסדות לימוד הכשירו את התלמידים לרמת השכלה תיכונית ומקצועית.
בדומה למיעוטים אחרים בברית המועצות של אותה התקופה, היהודים קיבלו עצמאות וחופש פעולה מצומצם בניהול המשק, שהיה כפוף להוראות הממשל המרכזי.
עם זאת, הקהילה המקומית הייתה אחראית בעצמה על ההשכלה וניהלה מערכת חינוך ביידיש.
ביישוב פעלו בית ספר יסודי, בית ספר תיכון וטכניקום.
מרבית האוכלוסייה היהודית קיבלה השכלה.
שפת הלימוד הרשמית הוחלפה לרוסית רק ב-1939. לפי המרשם מ-1939 התגוררו בקלינינדרוף 1,879 יהודים, שהיו כ-60.1% מכלל אוכלוסיית הישוב.
ב-22 ביוני 1941 כוחות גרמניה הנאצית יחד עם כוחות צבא רומניה פלשו לברית המועצות והחלו בכיבוש מהיר של שטחי מערב אוקראינה ודרום אוקראינה.
עם הפלישה יהדות פלך חרסון החלה להתפנות במהרה הרחק אל תוך מעמקי ברית המועצות.
ב-27 באוגוסט 1941 כוחות ורמאכט כבשו את קלינינדורף.
ב-17 בספטמבר 1941 נרצחו 1,423 יהודים שנשארו בכפר ביום הכיבוש.
לאחר ימים ספורים תושבי הכפרים הסמוכים כמו שטנרדורף ויודנדורף הובלו לקלנינידרוף ונורו למוות באותו המקום.
במצטבר במהלך שואת יהודי אוקראינה נרצחו באזור קלינינידרוף יותר מ-4,100 יהודים.
קלינינדרוף שוחרר על ידי הצבא האדום ב-14 במרץ 1944. לאחר נסיגתה של גרמניה וסיום מלחמת העולם השנייה הכפר חזר לפעילות באופן חלקי, אבל למעשה סיים את ההיסטוריה היהודית שלו.
התושבים המועטים שחזרו לכפר היו ברובם המכריע לא יהודים.
שמו של המקום השתנה ל"קלינינסקויה" (Калининское), אבל תחנת הרכבת הסמוכה עדיין נשארה עם השם "קלינינדורף".
האזור האוטונומי היהודי במחוז חרסון הפסיק להתקיים.
ב-1948 הוקמה בכפר אנדרטה לנספי השואה עם כיתוב ברוסית וביידיש.
בשנות ה-60 הכפר קיבל מעמד של יישוב חקלאי.
ב-1991 האנדרטה לנספי השואה חודשה.
ב-2016 במהלך דה-קומוניזציה של אוקראינה שמו של היישוב השתנה ל"קליניבסקה" (Калинівське).
ב-2022 הוא נכבש על ידי הפדרציה הרוסית במהלך מלחמת אוקראינה–רוסיה וסופח לרוסיה.
שוחרר על ידי אוקראינה באותה השנה.
קלינטון פרסבה אנדרסון היה פוליטיקאי אמריקאי שייצג את ניו מקסיקו בסנאט של ארצות הברית מ-1949 עד 1973. כחבר במפלגה הדמוקרטית, כיהן כמזכיר החקלאות של ארצות הברית מ-1945 עד 1948 וייצג את מחוז הקונגרס הכללי של ניו מקסיקו מ-1941 עד 1945.
אנדרסון נולד בסנטרוויל, דקוטה הדרומית, ב-23 באוקטובר 1895. הוריו היו אנדרו ג'יי והטי בל אנדרסון (לבית פרסבה).
הוא התחנך במערכת בתי הספר הציבוריים של דקוטה הדרומית ולמד באוניברסיטת דקוטה וסליאן (1913–1915) ובאוניברסיטת מישיגן (1915–1916) אך לא קיבל תואר מאף אחד מהמוסדות.
לאחר שאביו שבר את גבו ב-1916, עזב אנדרסון את אוניברסיטת מישיגן כדי לחזור לביתו ולעזור לפרנס את משפחתו.
הוא עבד מספר חודשים בעיתון במיטשל, עד שחלה בשחפת.
הוא לא היה מודע למחלתו עד שניסה להצטרף לצבא האמריקני ב-1917 עם כניסתה של ארצות הברית למלחמת העולם הראשונה.
הרופאים העריכו שנותרו לו שישה חודשים לחיות.
אחד נתן לו את העצה לפנות לסניטריום המתודיסטי באלבקרקי, ניו מקסיקו.
הוא עשה זאת מיד, ותוך כדי התאוששות שם, הוא כתב מדי פעם עבור "אלבקרקי הראלד".
ב-1919, כשהיה בריא מספיק כדי לעזוב את בית ההבראה, הוא השיג עבודה בעיתון Albuquerque Morning Journal, הנקרא כיום Albuquerque Journal, והוא נשלח לסנטה פה כדי לסקר את בית המחוקקים של ניו מקסיקו.
בהיותו ביקורתי מאוד על האופן שבו המפלגה הרפובליקנית מנהלת את המדינה, הוא התיידד עם כמה מחוקקים דמוקרטיים בניו מקסיקו וחלק איתם את רעיונותיו לגבי הצעות חוק שעמדו לפני בית המחוקקים.
חלק מהרעיונות הפכו בסופו של דבר לחוק המדינה, ואנדרסון החל בקשר שנמשך כל חייו עם המפלגה הדמוקרטית.
הקריירה הארוכה שלו בשירות הציבורי החלה כמזכיר בפועל של האגודה לבריאות הציבור של ניו מקסיקו ב-1919. שם הוא גייס כסף כדי להילחם בשחפת, כונן תוכניות בריאות מחוזיות, והיה גורם מרכזי בהקמת מחלקת הבריאות של ניו מקסיקו.
בתחילת שנות ה-20 עסק אנדרסון בעניינים עסקיים פרטיים.
בשנת 1922, הוא התחיל לעסוק בביטוח בחברת ההלוואות והמשכנתאות של ניו מקסיקו.
עד מהרה הצליח אנדרסון לקנות את החברה ולשנות את שמה לסוכנות קלינטון פ.
מעורב פעיל במועדון הרוטרי של אלבקרקי מאז 1919, הוא נבחר למועצה הבינלאומית ב-1930 והפך לנשיא רוטרי הבינלאומי ב-1932. התפקיד איפשר לו ליצור קשרים עסקיים ופוליטיים רבים.
ב-1940, סכסוך בין חברי המפלגה הדמוקרטית במדינה הביא לכך שג'ון דמפסי נפסל מלהתמודד לכהונה נוספת כנציגה היחיד של ניו מקסיקו בבית הנבחרים של ארצות הברית.
חברי המפלגה שכנעו את אנדרסון להתמודד על המושב, בו זכה באמצעות קשריו העסקיים והפוליטיים ברחבי המדינה.
במשך שלושת העשורים הבאים, הוא חילק את זמנו בין אלבקרקי לוושינגטון הבירה.
אנדרסון נודע בעבודת המחקר היסודית שלו, ובמהלך שלוש הקדנציות שלו בבית הנבחרים, הוא שובץ בכמה ועדות מיוחדות, כולל ראש הוועדה המיוחדת לחקירת מחסור במזון ב-1945. הוועדה טענה לייעול מערך חלוקת המזון, שנוצר בזמן מלחמת העולם השנייה כתוצאה ממחסור בהספקה והגידול בביקוש לצורכי הצבא, והדגישה תכנון ארוך טווח להגדלת ייצור המזון.
הצלחתו במשימה זו, יחד עם ידידותם האישית, הובילו למינויו על ידי הנשיא הארי ס.
טרומן למזכיר החקלאות של ארצות הברית.
זמן קצר לאחר שהארי ס.
טרומן הפך לנשיא ב-1945, הוא בחר באנדרסון לכהן כמזכיר החקלאות שלו.
הדאגה המיידית ביותר שלו הייתה הארגון מחדש של הכלכלה החקלאית המקומית, שבמשך ארבע השנים הקודמות, התמקדה בתמיכה במאמץ המלחמה האמריקאי במלחמת העולם השנייה.
אנדרסון עסק בנושאים כמו פיקוח על מחירים, מחסור וסובסידיות, והוא מילא תפקיד חשוב בפיתוח מדיניות חקלאית לאחר המלחמה.
בנוסף, החשש ממשבר מזון עולמי, שגבר ב-1946, הוביל את הנשיא טרומן להקים את ועדת החירום לרעב והרחיב את תחום עיסוקו של אנדרסון לנושאים בין-לאומיים.
אנדרסון ביצע שני מהלכים שנויים במחלוקת.
ראשית, הוא שילב את כל פעילות הממשל בתחום המזון והחקלאות תחת משרדו.
שנית, הוא יעץ לטרומן למנות את הנשיא לשעבר הרברט הובר ליו"ר ועדת החירום לרעב.
במהלך המשבר, אנדרסון, טרומן והובר עבדו יחד באופן הדוק.
רבות מההצעות של הובר להקלת המחסור במזון הבינלאומי אומצו על ידי ממשל טרומן, יישומן היה באחריותו של אנדרסון.
ייצור המזון בארצות הברית ואספקת המזון ברחבי העולם התייצבו עד 1948, ואנדרסון החליט לפרוש מהקבינט.
אנדרסון שקל לפרוש מהפוליטיקה לאחר שהתפטר מהקבינט.
עם זאת, הדמוקרטים במדינה, בראשות הסנאטור הפורש קרל האץ', שכנעו אותו להתמודד על מושבו של האץ' נגד הדיפלומט פטריק הארלי.
שני המועמדים המבוססים התמודדו באחד הקמפיינים הצמודים ביותר של הבחירות של 1948. הקמפיין הארצי של ממשל טרומן נגד קונגרס רפובליקני 'משבש' גרם לרפובליקנים להפסיד ברחבי המדינה, כולל הארלי.
בחירתו המחודשת של אנדרסון ב-1954 נגד מושל ניו מקסיקו לשעבר, אדווין ל.
מקם, הייתה פחות סוערת אך משמעותית יותר מכיוון שהדמוקרטים הפסידו את הסנאט ב-1952. אנדרסון המשיך לכהן כסנאטור עד ינואר 1973.
במהלך כהונתו, אנדרסון היה אחד התומכים הבולטים של תוכנית החלל האמריקאית.
הוא היה גורם מכריע בהשגת מימון לתוכנית בזמן שימש כיו"ר ועדת הסנאט למדעי האווירונאוטיקה והחלל מ-1963 עד 1973. כיו"ר הוועדה במהלך התקופה הפעילה ביותר של חקר החלל והתקופה החשובה ביותר של המרוץ לחלל, מילא אנדרסון תפקיד מפתח במדיניות החלל של ארצות הברית ובהבטחת תקציבים נאס"א.
אנדרסון היה אחד מיוזמי הצעת החוק הסופית להגנה על אזורי טבע בראשתיים, שעברה בסנאט בהצבעה של 73-12 ב-9 באפריל 1963, והפכה לחוק ב-1964 .
ריצ'רד מקארדל, ראש שירות היערות מ-1952 עד 1962, טען שאלמלא תמיכתו של אנדרסון החוק לא היה עובר.
אנדרסון כיהן כיו"ר הוועדה המשותפת לאנרגיה אטומית (הקונגרסים ה-84 וה-86), ועדה משותפת לבניית בניין עבור סמית'סוניאן (הקונגרסים ה-84–ה-92), ועדה משותפת לאינדיאנים נאוהו-הופי (הקונגרסים ה-84–ה-92), ועדה מיוחדת לשימור רשומות הסנאט (הקונגרסים ה-85 וה-86), ועדה לענייני פנים ובידוד (הקונגרסים ה-87 וה-88), ועדה מיוחדת למדיניות דלק לאומית (הקונגרס ה-87).
סיכול מינויו של לואיס סטראוס
בשנת 1959, בחר הנשיא דווייט ד.
אייזנהאואר בלואיס סטראוס כמועמדו לתפקיד מזכיר המסחר.
בעבר שימש סטראוס בתפקידים ממשלתיים רבים בממשליהם של הנשיאים טרומן ואייזנהאואר.
13 המועמדים הקודמים לתפקיד הקבינט זכו באישור הסנאט תוך שמונה ימים בממוצע.
בגלל חילוקי דעות אישיים ומקצועיים, לקח על עצמו אנדרסון את המשימה לסכל את אישור המינוי בסנאט.
אנדרסון מצא בעל ברית בסנאטור גייל מקגי בוועדת המסחר של הסנאט.
לאחר 16 ימים של דיונים המליצה הוועדה על אישור המינוי של סטראוס בהצבעה של 9–8. כהכנה לדיון המליאה על המינוי, הטענה העיקרית נגד המינוי הייתה שההצהרות של סטראוס בפני הוועדה היו "זרועות חצאי אמיתות ואפילו שקרים".